Tai žemaūgė rožių veislė, vertinama dėl savo kompaktiškumo, itin gausaus ir ilgai trunkančio žydėjimo. Šis augalas sukuria tankų, pagalvėlę primenantį krūmelį, kuris vasarą gausiai pasidengia smulkiais rausvai baltais žiedais. Ši mažylė visai be spyglių, dėl savo unikalių savybių ji puikiai tinka auginti balkono vazonuose, terasose, alpinariumuose ar kelkraščių apvadams formuoti. Žydi nuo birželio iki spalio mėnesio, beveik nepertraukiamai, smulkiais rausvais žiedeliais, susitelkusiais kekėse. Užauga vos iki 10–15 cm (kartais iki 30 cm) aukščio ir 20–30 cm pločio. Atspari Lietuvos žiemoms, atsparumo zona: 6. Geriausiai auga pilnai saulėtoje vietoje, mėgsta derlingą, gerai drenuojamą dirvą. Dar vienas šios veislės išskirtinumas, jog ji nemezga erškėtuogių (vaisių), todėl po žydėjimo jos genėti nereikia. Pavasarį galima tik lengvai patrumpinti šakeles, norint išlaikyti idealią formą. 2 l vazone